[{"text_idx": "#000003", "text": "Mae cynllun beilot o\u2019r Wobr Byrbryd Iach wedi chael ei gynnal yn Sir Gaerfyrddin ac roed Cylch Meithrin Eco Tywi yn un o\u2019r lleoliadau a oedd yn llwyddiannus i dderbyn y wobr."}, {"text_idx": "#000005", "text": "Yn derbyn y wobr eglurwyd Eco Tywi: Nod y Cylch Meithrin yw hyrwyddo addysg a datblygiad plant o ddwy flwydd oed i oedran ysgol ac mae gweithio tuag at Wobr Byrbryd Iach wedi caniata\u0301u i ni addysgu plant Cylch Meithrin Eco Tywi am fyrbrydau iach."}, {"text_idx": "#000007", "text": "Ers dechrau gweithio tuag at wobr Byrbryd Iach rydym wedi dod yn fwy ymwybodol o wahanol fathau o fyrbrydau iach gallwn ddarparu i\u2019r plant. Rydym yn darparu amrywiaeth o wahanol ffrwythau a llysiau i\u2019r plant yn ystod y dydd ac yn ystod eu byrbrydau. Rydym hefyd yn darparu amrywiaeth o fyrbrydau sydd yn cydymffurfio gyda rheoliadau maeth y Llywodraeth ar gyfer plant. Roedd gwefan y Llywodraeth a gwefan asiantaeth bwyd yn gymorth mawr wrth fynd ati i baratoi\u2019r fwydlen. Cafwyd cymorth gan dietegydd o Bwrdd Iechyd Prifysgol Hywel Dda i fynd cam wrth gam drwy\u2019r cynllun a chreu\u2019r fwydlen. Daeth allan i arsylwi ar amser byrbryd a gwneud arsylwadau."}, {"text_idx": "#000008", "text": "\u201cRydym wedi mwynhau ymgymryd a\u0302\u2019r wobr Byrbryd iach ac yn falch iawn ein bod wedi llwyddo. Rydym yn sicr yn mynd i barhau gyda\u2019r wybodaeth rydym wedi ei ddysgu er mwyn darparu byrbryd iachus o safon uchel i\u2019r plant sydd yn ein gofal.\u201c"}, {"text_idx": "#000009", "text": "Un newid rydym wedi sefydlu yw sicrhau bod y dysgwyr yn gallu bod yn fwy annibynnol wrth wneud dewisiadau iach yn ystod y dydd. Rydym wedi prynu poteli dw\u0302r i\u2019r Cylch fel ein bod yn gallu gosod lluniau o bob plentyn arnynt a bod modd iddynt fynd i no\u0302l dw\u0302r yn annibynnol. Rydym hefyd yn annog y plant i daenu dost eu hunain, arllwys llaeth i gwpan a thorri ffrwythau."}, {"text_idx": "#000010", "text": "Ffocws arall i ni o ran annog bwyta iach a dealltwriaeth am fwyd a byrbrydau yw sicrhau amrywiaeth I\u2019r plant. Mae\u2019n bwysig iawn i ni fel cylch ein bod yn dathlu diwylliannau a chrefyddau gwahanol ac o\u2019r herwydd rydym yn sicrhau bod y plant yn cael cyfle i flasu gwahanol fwydydd a dathlu diwylliannau gwahanol."}, {"text_idx": "#000011", "text": "Mae arweinydd y Cylch lawr ar y rhestr i wneud y Lefel 2 Sgiliau Bwyd a Maeth Cymunedol ar gyfer Blynyddoedd Cynnar sydd yn cael ei gynnig gan Bwrdd Iechyd Prifysgol Hywel Dda. Credwn yn gryf bydd y cwrs yma yn datblygu gwybodaeth bellach yr arweinydd ac y bydd yn gallu rhannu\u2019r wybodaeth yma gyda staff y cylch."}, {"text_idx": "#000012", "text": "Byddwn yn parhau i ddilyn y camau gweithredu er mwyn sicrhau ein bod yn darparu byrbrydau a chinio iachus o safon uchel i\u2019r plant yn ein gofal. Rydym am sicrhau ein bod yn parhau i lunio bwydlen dymhorol sydd yn cynnwys y maeth sydd ei angen ar y plant yn ogystal a chynnig amrywiaeth o fwyd sydd yn addas i oedran plant y Cylch. O ran staff byddwn yn sicrhau ein bod yn parhau I ddarparu gwybodaeth i\u2019r staff cyfredol a staff newydd yngly\u0302n a\u0302 dogn y bwyd mae\u2019r plant fod i gael."}, {"text_idx": "#000014", "text": "Gan ein bod wedi llwyddo i gwblhau\u2019r cynllun byrbryd iach rydym wrthi\u2019n gwneud y Cwrs Cynllun Cyn Ysgol Iach."}, {"text_idx": "#000016", "text": "Disgyblion ysgol gynradd a\u2019u rhieni yn meithrin sgiliau maeth am oes\nAp newydd i gynnig cyngor a chymorth maeth a gweithgaredd corfforol dibynadwy i ferched beichiog\nCwrs coginio iach yn mynd lawr yn dri\u0302t yn Llannerch Banna\nPobl ifanc Gwynedd ac Ynys Mo\u0302n yn elwa o gynllun maeth"}]